CELEX: 32017R0793
Language: lv
Date: 2017-05-10 00:00:00
Title: Komisijas Īstenošanas regula (ES) 2017/793 (2017. gada 10. maijs), ar ko groza Regulu (EK) Nr. 180/2008 attiecībā uz tā perioda pagarināšanu, uz kuru izraudzītas ES references laboratorijas zirgu slimībām, izņemot Āfrikas zirgu mēri (Dokuments attiecas uz EEZ. )

11.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 120/5
            
         KOMISIJAS ĪSTENOŠANAS REGULA (ES) 2017/793
   (2017. gada 10. maijs),
   ar ko groza Regulu (EK) Nr. 180/2008 attiecībā uz tā perioda pagarināšanu, uz kuru izraudzītas ES references laboratorijas zirgu slimībām, izņemot Āfrikas zirgu mēri
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (1) un jo īpaši tās 19. panta d) punktu
   tā kā:
   
               (1)
            
            
               Ar Komisijas Regulu (EK) Nr. 180/2008 (2)
                  Agence nationale de sécurité sanitaire de l'alimentation, de l'environnement et du travail (ANSES) ar tās laboratorijām dzīvnieku veselībai un zirgu slimībām (Francija) tika izraudzīta par ES references laboratoriju zirgu slimībām, izņemot Āfrikas zirgu mēri, un regulas pielikumā izklāstītas tās funkcijas, uzdevumi un procedūras sadarbībai ar laboratorijām, kuras atbild par zirgu dzimtas dzīvnieku infekcijas slimību diagnosticēšanu dalībvalstīs.
            
         
               (2)
            
            
               Ar Komisijas Regulu (EK) Nr. 180/2008 tās 2008. gada redakcijā Agence française de sécurité sanitaire des aliments (AFSSA) tika izraudzīta par ES references laboratoriju zirgu slimībām, izņemot Āfrikas zirgu mēri, uz sākotnēju piecu gadu periodu, kas beidzās 2013. gada 30. jūnijā. Ar Komisijas Regulu (ES) Nr. 208/2011 (3) tika atjaunināta Regula (EK) Nr. 180/2008 attiecībā uz iestādes nosaukumu, t. i., Agence nationale de sécurité sanitaire de l'alimentation, de l'environnement et du travail (ANSES). Ar Regulu (EK) Nr. 180/2008, kura grozīta ar Komisijas Īstenošanas regulu (ES) Nr. 72/2013 (4), periodu, uz kuru ANSES izraudzīta, pagarināja vēl uz piecu gadu laikposmu, kurš beidzas 2018. gada 30. jūnijā.
            
         
               (3)
            
            
               Vairāk nekā astoņus gadus ANSES ir pildījusi savas funkcijas, uzdevumus un procedūras, tādējādi būtiski uzlabojot valsts references laboratoriju diagnostikas un diferenciāldiagnostikas spējas attiecībā uz konkrētām zirgu slimībām.
            
         
               (4)
            
            
               Lai Savienībā nodrošinātu analīžu un diagnostikas rezultātu augstu kvalitāti un vienveidīgumu, ir svarīgi, ka ANSES turpina darbību kā ES references laboratorija attiecībā uz zirgu dzimtas dzīvnieku slimībām, izņemot Āfrikas zirgu mēri, vēl vienu piecu gadu periodu.
            
         
               (5)
            
            
               Tāpēc Regula (EK) Nr. 180/2008 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 180/2008 1. panta 1. punktā datumu “2018. gada 30. jūnijam” aizstāj ar datumu “2023. gada 30. jūnijam”.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 10. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 192, 23.7.2010., 1. lpp.
   
   
      (2)  Komisijas 2008. gada 28. februāra Regula (EK) Nr. 180/2008 par Kopienas references laboratoriju zirgu slimībām, izņemot Āfrikas zirgu mēri, ar kuru groza Eiropas Parlamenta un Padomes Regulas (EK) Nr. 882/2004 VII pielikumu (OV L 56, 29.2.2008., 4. lpp.).
   
      (3)  Komisijas 2011. gada 2. marta Regula (ES) Nr. 208/2011, ar ko attiecībā uz ES references laboratoriju sarakstiem un nosaukumiem groza Eiropas Parlamenta un Padomes Regulas (EK) Nr. 882/2004 VII pielikumu un Komisijas Regulu (EK) Nr. 180/2008 un (EK) Nr. 737/2008 (OV L 58, 3.3.2011., 29. lpp.).
   
      (4)  Komisijas 2013. gada 25. janvāra Īstenošanas regula (ES) Nr. 72/2013, ar ko groza Regulas (EK) Nr. 180/2008 un (EK) Nr. 737/2008 attiecībā uz periodu, uz kuru konkrētas laboratorijas ir izraudzītas par ES references laboratorijām (OV L 26, 26.1.2013., 9. lpp.).